(দিনাজপুর২৪.কম) শোকের সাগরে দুটি পরিবার। কষ্টে পাথর স্বজনরা। বাকরুদ্ধ সহপাঠীরা। বেদনায় আচ্ছন্ন পুরো ইসলামী বিশ্ববিদ্যালয়। একই সঙ্গে দুজনের আত্মহনন মেনে নিতে পারছে না কেউ। বৃহস্পতিবার দুই ঘন্টার ব্যবধানে ফিন্যান্স এন্ড ব্যাংকিং বিভাগের এক যুগল আত্মহত্যা করেছেন। নিহত রোকনুজ্জামান রোকন ও মুমতাহিনা ২০১১-১২ শিক্ষাবর্ষের শিক্ষার্থী। সবে মাত্র মাস্টার্স শেষ করে একই সঙ্গে তারা ইন্টার্নিশিপ করছিল। পরিবার থেকে প্রেমের সম্পর্ক মেনে না নেয়ায় দুজনের মনমালিণ্যের জেরে তারা বেছে নিয়ে আত্মহত্যার পথ। পরিবার ও প্রত্যক্ষদর্শী সুত্রে, বৃহস্পতিবার সন্ধা সাড়ে ৬টার দিকে মুমতাহিনা নিজ কক্ষে ফ্যানের সঙ্গে ওড়না দিয়ে ফাঁস নেয়। তাৎক্ষণিক দড়জা ভেঙ্গে তাকে হাসপাতালে নেবার সময় পথেই সে মারা যায়। হেনা ঝিনাইদহের একটি ভাড়া বাড়িতে নিজ পরিবারের সঙ্গে বসবাস করত। ইসলামী বিশ্ববিদ্যালয়ের আল-হাদিস এন্ড ইসলামিক স্টাডিস বিভাগের বর্তমান সভাপতি ড. আশরাফুল আলম তার বাবা। তাদের স্থায়ী বাসস্থান সাতক্ষীরা জেলার কালিগঞ্জ থানায়। এদিকে হেনার মৃত্যু সংবাদে রাত সাড়ে ৮টার দিকে কুষ্টিয়ার মতি মিয়া রেল গেটে চলন্ত ট্রেনের নিচে ঝাঁপ দেয় প্রেমিক রোকনুজ্জামান। এতে ঘটনাস্থলেই বিভৎস অবস্থায় মারা যায় রোকন। নিহত রোকনের বাসা চুয়াডাঙ্গা জেলার দামুর্হুদায়। সে কুষ্টিয়া শহরের পেয়ারাতলার একটি মেসে থাকত। ¯œাতক শ্রেণীর ফলাফলে বিভাগের প্রথম শ্রেণিতে প্রথম হয়েছিল সে। এছাড়া হেনারও ভালো ফলাফল ছিল বলে বিভাগে সুত্রে জনা গেছে। বর্তমানে তারা মাস্টার্স পরীক্ষা শেষ করে একই সঙ্গে ইন্টার্নশিপ করছিল। তাদের মৃত্যুতে শোক জানিয়েছে বিশ্ববিদ্যালয় প্রশাসন, শিক্ষক সমিতি, ফিন্যান্স বিভাগ, শিক্ষক ও ছাত্র এবং স্বেচ্ছাসেবী সংগঠনসহ বিশ্ববিদ্যালয় পরিবার। রাত ১টার দিকে হেনাকে সাতক্ষীরায় এবং রোকনকে নিজ বাসায় দাফনের জন্য পাঠানো হয়েছে।